cyanic-selkie/wikianc huggingface dataset:
2004 காளப்பட்டி வன்முறை
தேர்தல் புறக்கணிப்பு
2004 இந்தியப் பொதுத் தேர்தலின் போது, கிராமத்தில் உள்ள தலித்துகள், தங்களின் பல பிரச்சனைகள் தீர்க்கப்படாமல் இருப்பதால், தேர்தலைப் புறக்கணிக்கப் போவதாக அறிவித்தனர். தலித் சமூகத்தினரின் முக்கிய கோரிக்கைகளில் ஒன்றாக, பல ஆண்டு கோரிக்கையாக உள்ள கிராமத்தின் பொதுக் கோவிலுக்குள் தாங்களை நுழைய அனுமதிக்க வேண்டும் என்பது ஆகும். அப்பகுதியில் உள்ள தலித்துகள் மீது கணிசமான செல்வாக்கை செலுத்திய மாநில அரசோ அல்லது சங்க பரிவாரங்களோ இந்த விசயத்தில் எதுவும் செய்யாமல் இருந்தன. அதனால், தேர்தலைப் புறக்கணிக்கும் முடிவெடுத்து அதன் வழியாக தலித் மக்கள் தங்கள் எதிர்ப்புத் தெரிவித்தனர். பாரதிய ஜனதா கட்சியின் மாநிலத் தலைவர் கிராமத்திற்குச் சென்றபோது, தலித்துகள் அவர்களை கண்டுகொள்ளாமல் இருந்தது பாஜக தொண்டர்களை கோபப்படுத்தியது. தலித் சமூகத்தின் தேர்தல் புறக்கணிப்பு முடிவை உள்ளூர் ஆதிக்க சாதியினரும் எதிர்த்தனர். தேர்தலில் பாஜக வேட்பாளர் சி. பி. இராதாகிருஷ்ணன் இந்திய கம்யூனிஸ்ட் கட்சியின் கே. சுப்பராயனிடம் தோல்வியடைந்தார். கவுண்டர் சமூகத்தை சேர்ந்த சுப்பராயனும் கிராமத்துக்கு பிரச்சாரம் செய்யவோ, மக்களின் குறைகளைக் கேட்கவோ வரவில்லை.
வன்முறைக்கு முந்தைய நிகழ்வுகள்
மே 14 அன்று டாக்டர் பாபாசாகேப் அம்பேத்கரின் பிறந்தநாளைக் கொண்டாடும் வகையில் சுவரொட்டி ஒட்டிக் கொண்டிருந்த தலித் இளைஞர் ஒருவர் கவுண்டர் சாதியைச் சேர்ந்த சிலரால் தாக்கப்பட்டார். மே 15 அன்று ஆட்டோ ரிக்சாவில் கவுண்டர்கள் குழுவுடன் பயணித்த தலித் இளைஞர்கள் குழு, தலித் இளைஞர்கள் ஆதிக்க சாதியினர் முன்னிலையில் மகிழ்ச்சியாக இருந்ததால், அவர்களை இழிவான வார்த்தைகளில் திட்டியதாகவும், ரிக்சாவில் இருந்து இறங்கியதும் அவர்களில் ஒருவரை அறைந்ததாகவும் கூறப்படுகிறது. இந்த நிகழ்வு குறித்து கோவில்பாளையம் காவல்நிலையத்தில் தலித் இளைஞர்கள் புகார் அளித்தனர். தாக்குதல் நடத்தியவர்கள் சாதிரீதியாக தரக்குறைவான வார்த்தைகளை பயன்படுத்தியதாக புகாரில் குறிப்பிட்டதை கைவிடுமாறு கூறியதாக கூறப்படுகிறது. ஆனால் தலித் இளைஞர்கள் எல்லாவற்றையும் புகாரில் சேர்த்தனர். ஆனால் காவல் துறையினர் புகாரை பதிவு செய்யவில்லை. இந்த நிகழ்வே தாக்குதலுக்கு உடனடி காரணம் என்று நம்பப்பட்டாலும், சில தலித் அமைப்புகளின் தீவிர நிலைப்பாட்டின் காரணமாகவும், கிராமத்தில் உள்ள தலித்துகளின் வளர்ச்சி குறித்த அச்சம் இதற்கு அடிப்படைக் காரணம் என்று கருதப்படுகிறது.
தாக்குதல்கள்
2004, மே, 16 அன்று காளப்பட்டி கிராமத்தில் உள்ள புது காலனி, சாஸ்திரி நகர் ஆகிய தலித் மக்கள் வாழும் பகுதிகளில் வாள்கள், கம்பிகள் மற்றும் பிற ஆயுதங்களுடன் 200 ஆதிக்க சாதி கிராம மக்கள், தேர்தல் நடந்த பதினைந்து நாட்களுக்குள் தாக்குதல் நடத்தினர். சுமார் 100 வீடுகளை சூறையாடியதோடு, வீட்டு உபயோகப் பொருட்களையும் தொலைக்காட்சிப் பெட்டிகளையும் சேதப்படுத்தினர். தலித் மக்கள் தங்கள் பாதுகாப்பிற்காக ஓடியபோது, அரிவாள், இரும்பு கம்பிகள், நீண்ட தடிகள், கத்திகள் போன்றவற்றால் தாக்கப்பட்டனர். இரண்டு மணி நேரம் நீடித்த இந்த தாக்குதல்களில் 75 வயது முதியவர் உட்பட 14 பேர் படுகாயமடைந்து மருத்துவமனையில் அனுமதிக்கப்பட்டனர். பல பெண்கள் பாலியல் வன்கொடுமைக்கு ஆளானதாகவும், தாக்குதல் நடத்தியவர்கள் அவர்களை அவதூறான வார்த்தைகளால் திட்டியதாகவும் கூறப்படுகிறது. இதில் மாட்டுக்கொட்டகைகள், இருசக்கர மோட்டார் வாகனங்கள், தலித் கோவில்கள் போன்றவற்றிற்கு தீ வைத்தனர். மேலும் தாக்குதலின் போது ஒருவரின் கை வெட்டப்பட்டது. 100 வீடுகள் முற்றாக எரிந்து தரைமட்டமாக்கப்பட்டதாகவும், தாக்குதல் நடத்தியவர்களில் சிலர் தலித் பெண்களைத் துன்புறுத்தியதாகவும், வீடுகளில் இருந்த நகை, பணம் போன்றவை கொள்ளையடித்ததாகவும் தெரிவிக்கப்பட்டது.
தாக்கப்பட்ட இடங்களில் ஆதித்தமிழர் விடுதலை முன்னணியின் அலுவலகங்களும் அடங்கும். பி. ஆர். அம்பேத்கரின் ஒளிப்படம் எரிக்கப்பட்டதாக கூறப்படுகிறது. மக்கள் கண்காணிப்பகம்-தமிழ்நாடு, சிவில் உரிமைகளுக்கான மக்கள் பேராயத்துக்கான தமிழ்நாடு பிரிவு மற்றும் தலித் மனித உரிமைகள் கண்காணிப்பகம் போன்ற பல உண்மை கண்டறியும் குழுக்களின் அறிக்கைகளின்படி பல்கலைக்கழக, பள்ளி மாற்று சான்றிதழ்கள் மற்றும் நிலப் பட்டாக்கள் இதில் எரிக்கப்பட்டுள்ளன. இந்த குழுக்களின் அறிக்கையின்படி, தாக்குதல் நடத்தியவர்கள் தலித் மக்களுக்கு சொந்தமான கால்நடைகளை கூட விட்டு வைக்கவில்லை.
காளப்பட்டி கிராமத்தைச் சேர்ந்த பல தலித் மக்கள் தாக்குதலுக்கு பயந்து பக்கத்து கிராமங்களுக்கு தப்பிச் சென்றனர். தலித் மக்களுக்கான நிவாரணப் பணிகளுக்காக அரசு ₹ 20 லட்சம் ஒதுக்கியது. ஆனால் உடனடி இழப்பீடாக ₹ 2,42,000 மட்டுமே வழங்கப்பட்டது. இருந்த போதிலும், தலித்துகள் எரிக்கப்பட்ட பொருட்களை மறைக்க காவல்துறையினரால் கட்டாயப்படுத்தப்பட்டதாகவும், அட்டூழியங்களின் அளவைக் குறைக்க முயற்சிப்பததாகவும் செய்திகள் வந்தன.
கைதுகள்
54 பேரை காவல் துறையினர் கைது செய்து, அவர்கள் மீது வன்கொடுமைத் தடுப்புச் சட்டம் மற்றும் இந்திய தண்டனைச் சட்டம் ஆகியவற்றின் கீழ் வழக்குப் பதிவு செய்யப்பட்டது. கிராமத்தில் இருந்து வெறும் 7 கிலோமீட்டர் தொலைவில்தான் காவல் நிலையம் உள்ளது. ஆனால் தாக்குதல் நடந்த 2.5 மணி நேரத்திற்குப் பிறகுதான் காவல் துறையினர் நிகழ்விடத்திற்கு வந்ததாக ஆய்வுக் குழுக்கள் கூறினர். ஆனால் சில தலித் இளைஞர்கள் தாக்கிய கும்பல் நிகழ்விடத்தில் இருந்தபோதே காவல்துறையில் புகார் அளித்தனர்.
விசாரணைகள்
அமெரிக்க ஜனநாயகம், மனித உரிமைகள் மற்றும் தொழிலாளர் பணியகம், தங்கள் வேட்பாளரின் தோல்விக்கு ஆதிக்க சாதியைச் சேர்ந்தவர்கள் தலித்துகள் மீது பழி சுமத்தியதால் இந்த வன்முறை நடந்ததாகக் கூறப்படுகிறது என அறிவித்தது.
தேர்தலைப் புறக்கணித்ததற்காக பாஜகவின் அப்போதைய பொதுச் செயலாளரான சி. பி. இராதாகிருஷ்ணன் "பின்னர் அவர்களை பார்த்துக்கொள்ளுவோம்" என்று மிரட்டியதாக உள்ளூர் கிராம மக்கள் குற்றம் சாட்டினர். வன்முறைக்குப் பிறகு கிராமத்துக்குச் சென்ற தலித் தலைவர் தொல். திருமாவளவன் வன்முறைக்கு பாரதீய ஜனதா கட்சிதான் காரணம் என்று குற்றம் சாட்டினார். இந்தியப் பொதுவுடமைக் கட்சி (மார்க்சிஸ்ட்) மற்றும் இந்திய பொதுவுடமைக் கட்சி உறுப்பினர்களும் பாஜகவை குற்றம் சாட்டினர். மேலும் குற்றத்தில் தொடர்புடைய அனைவரையும் கைது செய்ய வேண்டும் என்றும் தாக்குதலில் பாதிக்கப்பட்டவர்களுக்கு இழப்பீடு வழங்க வேண்டும் என்றும் வலியுறுத்தினர்.
இந்துத்துவா சக்திகள் அருந்ததிய இளைஞர்களை பயன்படுத்தி கோவைக்கு உள்ளேயும் வெளியேயும் தாக்குதல்களிலும், வன்முறைச் செயல்களில் ஈடுபட்டு வந்தனர். பாரதிய ஜனதா கட்சி தனது இடத்தைத் தக்கவைத்துக் கொள்ள முயற்சித்த தேர்தலை தலித்துகள் புறக்கணித்ததால், அருந்ததியர்களின் மீதான தனது பிடியை தொடர்ந்து இழந்து வரும் சங்கப் பரிவாரத்தின் ஏமாற்றத்தையே இந்த நிகழ்வு காட்டுவதாக தலித் தலைவர்கள் தெரிவித்தனர்.
நூல் பட்டியல்
பகுப்பு:தமிழ்நாட்டு சமூக வரலாறு பகுப்பு:தமிழ்நாட்டு வரலாறு (1947- தற்போதுவரை) பகுப்பு:கோயம்புத்தூர் மாவட்டம் பகுப்பு:தலித்தியல் பகுப்பு:தமிழ்நாட்டில் தலித்துகளுக்கு எதிரான வன்முறை பகுப்பு:2004 நிகழ்வுகள்
தேர்வாய் கண்டிகை நீர்த்தேக்கம்
தேர்வாய் கண்டிகை நீர்த்தேக்கம் (Thervoy Kandigai reservoir) இந்தியாவின் தமிழ் நாட்டிலுள்ள சென்னை நகரின் குடிநீர் தேவையை பூர்த்தி செய்வதற்காக கட்டப்பட்ட ஐந்தாவது பெரிய நீர்த்தேக்கமாகும். திருவள்ளூர் மாவட்டத்தில் உள்ள தேர்வாய் கண்டிகை மற்றும் கண்ணங்கோட்டை ஏரிகளை இணைத்து இந்த நீர்த்தேக்கம் கட்டப்பட்டது. 2020 ஆம் ஆண்டு நவம்பர் 21 அன்று இந்தியாவின் உள்துறை அமைச்சர் அமித் சாவால் நாட்டுக்கு அர்ப்பணிக்கப்பட்டது. நீர்த்தேக்கத்தின் நீர்மட்டம் 2021 மார்ச் மாதம் 11 அன்று முதல் முறையாக அதன் முழு கொள்ளளவை எட்டியது.
வரலாறு
சென்னை மாநகரின் பெருகி வரும் குடிநீர் தேவையை தீர்க்க 2012 ஆம் ஆண்டு தேர்வாய் கண்டிகை நீர்த்தேக்கத்தை அப்போதைய முதல்வர் ஜெ.ஜெயலலிதா அறிவித்தார். திருவள்ளூர் மாவட்டத்தில் 1485 ஏக்கர் நிலம் கையகப்படுத்தப்பட்டு 380 கோடி ரூபாய் மதிப்பில் நீர்த்தேக்கம் கட்டப்பட்டது. நிலம் கையகப்படுத்துவதில் சிக்கல்களை எதிர்கொண்டதால் இந்த திட்டம் நிறைவேற தாமதமானது பின்னர் 2018 ஆம் ஆண்டுக்குள் மீண்டும் தொடங்கப்பட்டது
நோக்கம்
கிருட்டிணாவிலிருந்து வரும் உபரி நீரை கண்டலேறு-பூண்டி கால்வாயில் சேமிப்பதற்காக இந்த நீர்த்தேக்கம் திட்டமிடப்பட்டது. 8.6 கி.மீ நீளமுள்ள ஒரு கால்வாய் அக்கால்வாயில் இருந்து தண்ணீர் எடுக்க கட்டப்பட்டது. இந்த நீர்த்தேக்கத்தில் 1 டி.எம்.சி தண்ணீரை சேமிக்க முடியும்
மேற்கோள்கள்
பகுப்பு:சென்னை ஏரிகள் பகுப்பு:சென்னை பகுப்பு:திருவள்ளூர் மாவட்டம்
ஓ. ஏ. கே. தேவர்
'''ஓ. ஏ. கே. தேவர் எனப்படும் ஒத்தப்பட்டி ஐயத் தேவர் மகன் கருப்புத் தேவர்''' (இறப்பு: 1973) என்பவர் ஒரு தமிழ்த் திரைப்பட நடிகராவார். இவர் மதுரை மாவட்டம், உசிலம்பட்டி அருகில் உள்ள ஒத்தப்பட்டி கிராமத்தைச் சேர்ந்தவர்.
வாழ்க்கை
இவரின் பள்ளிப்படிப்பு முடிந்தது 17வயதில் இராணுவத்தில் தந்தையின் வற்புறுத்தலால் இணைந்தார், நான்கு ஆண்டுகள் ராணுவச் சேவையை முடிந்திருந்த நிலையில் தந்தையார் இறப்புக்கு  ஊருக்கு வந்தவர் மீண்டும் வேலைக்குப் போகவில்லை. இவரின் மனைவி நடிகை ஜெமினி செல்லம் இவர்  உத்தமபுத்திரன் உட்பட 25 க்கும் மேற்பட்ட படங்களில் நடித்துள்ளார். இவர்களின் மகன் நடிகர் ஓ.ஏ.கே. சுந்தர் ஆவார்.
நாடக வாழ்க்கை
இவருக்கு இருந்த நடிப்பாசையின் காரணமாக ‘சக்தி நாடக சபா'வில் இணைந்தார். இந்த சக்தி நாடக சபாவில்தான் பின்னாளில் திரையில் பிரபலமான சிவாஜி கணேசன், எம். என். நம்பியார், எஸ். வி. சுப்பையா, கவிஞர் பட்டுக்கோட்டை கல்யாணசுந்தரம் ஆகியோர் நடிகர்களாக இருந்தனர். பட்டுக்கோட்டை கல்யாணசுந்தரம் ஒ.ஏ.கே. தேவரின் நெருங்கிய நண்பரானார்.
திரையுலகத்தில்
சக்தி நாடக சபாவின் நாடகங்கள் ஒவ்வொன்றாகத் திரைப்படமானதும், அதன் நடிகர்கள் சினிமாவில் நுழைய ஆரம்பித்தனர். ஆனால் கருப்ப தேவர்க்கு வாய்ப்புகள் கிடைக்கவில்லை. வாய்ப்பு தேடி சென்னை சென்றவர் என்.எஸ். கிருஷ்ணனைச் சந்திக்கும் வாய்ப்பு கிட்டியது. தேவரின் வாட்டசாட்டமான உடல்வாகையும் தமிழ் உச்சரிப்பையும் கண்ட கலைவாணர், அவரை சேலம் மார்டன் தியேட்டர்ஸ் ஸ்டுடியோவில் மாதம் 10 ரூபாய் சம்பளத்துக்கு கம்பெனி நடிகராகச் சேர்த்துவிட்டார். அங்கே துணை நடிகராக இருந்தவருக்கு உருப்படியான வேடங்கள் எதுவும் அமையாததால் மார்டன் தியேட்டரை விட்டு விலகி, மீண்டும் சென்னை வந்தார். அங்கே தேவருக்கு கலைவாணர், படத்தொகுப்பாளர் ஆர்.எஸ். மணி தயாரித்து இயக்கிய ‘மாமன் மகள்’(1950) படத்தில் நடிக்கும் வாய்ப்பை பெற்றுக் கொடுத்தார். அப்படத்தில் வீராசாமி என்ற அடியாளாக நடித்தார். கலைவாணரின் பரிந்துரையின் காரணமாக ‘மதுரை வீரன்’ படத்தில் திருமலை நாயக்கர் மன்னன் வேடம் தேவருக்கு கிடைத்தது. மதுரை வீரனின் பெரிய வெற்றி தேவரைப் பிரபலப்படுத்தியது.
மீண்டும் நாடகங்களில்
சிவாஜி கணேசனின் சிவாஜி மன்றம் நடத்திவந்த புகழ்பெற்ற நாடகங்களான வீரசிவாஜி, வீரபாண்டிய கட்டப்பொம்மன் போன்ற நாடகங்களில்  சிவாஜி கணேசனுக்கு இணையான கதாபாத்திரங்களில் ஓ.ஏ.கே. தேவர் நடித்துவந்தார், இந்திலையில் எதிர்பாராமல் சிவாஜியுடன் ஏற்பட்ட கருத்து முரண்பாட்டால் சிவாஜி நாடக மன்றத்திலிருந்து பிரிந்து ‘தேவர் நாடக மன்ற’த்தை தொடங்கினார் தனது நாடக மன்றம்மூலம் ‘வீரபாண்டிய கட்டபொம்மன்’, ‘அன்பு வழி’ ‘சந்தனச் சிலை’ ‘காட்டு வழி’ போன்ற பல புகழ்பெற்ற நாடகங்களை நடத்திவந்தார். இக்காலகட்டத்தில் இளையராஜா சென்னையில் தனது சகோதரர்களுடன் தங்கி, திரைப்படங்களில் இசையமைக்க வாய்ப்புத் தேடிக்கொண்டிருந்தார் இந்த நேரத்தில் ஓ.ஏ.கே. தேவர் தனது நாடக மன்றத்தின் புதிய நாடகமான மாசற்ற மனத்தை திருச்சியில் அரங்கேற்ற முடிவு செய்து அதற்கான ஏற்பாடுகளைச் செய்துகொண்டிருந்தார், அப்போது அந்த நாடகத்துக்கு இசை அமைக்க தேவரிடம் தேவர் நாடக மன்றத்தில் இருந்த சங்கிலி முருகன் ராசய்யாவை அறிமுகப்படுத்தினார் பாவலர் சகோதர்களின் இசையை பொதுவுடமை மேடைகளில் கேட்டிருந்த தேவர் வாய்ப்பளித்தார். பாவலர் சகோதரர்களின் இசையுடன் அரங்கேறிய அந்த நாடகத்தின் பாடல்கள் பாராட்டுப் பெற்றன. தேவரின் இந்த நாடகத்தில்தான் தேங்காய் சீனிவாசன், சுருளிராஜன், கவுண்டமணி ஆகியோர் நடித்து பிற்காலத்தில் மிகவும் பிரபலமான நடிகர்களாகவும் ஆனார்கள்.
மார்டன் தியேட்டரில் பணியாற்றும்போதே மு. கருணாநிதி உடன் தோழமை கொண்டிருந்தார் கலைஞர் கதை, வசனம் எழுதி வெற்றிபெற்ற ‘குறவஞ்சி’, ‘பூம்புகார்’ உள்ளிட்ட பெரும்பாலான படங்களில் ஓ.ஏ.கே. தேவர் நடித்தார். 1972 ல் தனது 48-வது வயதில் மறைந்த ஓ.ஏ.கே. தேவர், கடைசி வரை திமுகவின் மேடைகளில் பிரச்சார நட்சத்திரமாகவும் விளங்கினார். தேவர் கடைசியாக நடித்த படங்கள் ‘வாழையடி வாழை’, ‘சிசுபாலன்’. அவரது நடிப்பில் கடைசியாக வெளியான படம் ‘பாக்தாத் பேரழகி ஆகும்.
மேற்கோள்கள்
பகுப்பு:தமிழ்த் திரைப்பட நடிகர்கள் பகுப்பு:1973 இறப்புகள் பகுப்பு:மதுரை மாவட்ட நபர்கள் பகுப்பு:1924 பிறப்புகள்
தேசிய நெடுஞ்சாலை 5 (இந்தியா)
தேசிய நெடுஞ்சாலை 5 அல்லது என்.எச்5(NH 5) என்பது இந்தியாவின் ஒரிசா மாநிலத்தின் ஜஹர்போக்ஹரியா என்னும் இடத்தையும், தமிழ் நாட்டில் உள்ள சென்னை நகரையும் இணைக்கும் தேசிய நெடுஞ்சாலை ஆகும். 1533 கிலோமீட்டர்கள் நீளமான இச்சாலை மூன்று மாநிலங்களூடாகச் செல்கிறது. இது ஒரிசா, ஆந்திர பிரதேசம் மற்றும் தமிழ்நாடு மாநிலங்களை இணைப்பதன் மூலம் இந்தியாவின் கிழக்கு கடற்கரையில் உள்ள முக்கிய தேசிய நெடுஞ்சாலையாக உள்ளது. இது இந்திய அரசின் தங்கநாற்கரச் சாலைத் திட்டத்தின் ஒரு பகுதியாகும்.
புற இணைப்புகள்
பகுப்பு:இந்திய தேசிய நெடுஞ்சாலைகள்
செலுத்து கம்பி
செலுத்து கம்பி என்பது மிகப் பொதுவான கண்ணோட்டத்தில் ஏதேனும் ஒருவகையான ஆற்றலைக் கடத்தும் அல்லது செலுத்தும் குறிப்பிட்ட பொருளால் ஆன ஊடகம் ஆகும். மின்னாற்றல், மின்காந்த அலைகள், ஒலியலைகள் என்று பல்வேறு வகையான ஆற்றல் வடிவங்களிலும் ஓரிடத்தில் இருந்து மற்றொரு இடத்துக்குக் கடத்தப் பயன்படும் கம்பிகள் அல்லது ஊடகங்களை இது குறிக்கும். செலுத்த வேண்டிய ஆற்றலின் வடிவத்தைப் பொருத்து செலுத்து கம்பி வகைகள் மின் கம்பிகளாகவோ, இணையச்சு வடங்களாகவோ, மின் வன்கடத்தி அல்லது மின்கடத்தாப் பொருள்களால் ஆன பலகைகளாகவோ, நாடாக்கடத்திகளாகவோ, ஒளியிழைகளாகவோ, மின்னாற்றல் கம்பிகளாகவோ அலை வழிப்படுத்திகளாகவோ இருக்கலாம்.
வரலாறு
மின்னாற்றல் செலுத்துகம்பிகளின் நடத்தையைக் கணித அடிப்படையில் பகுப்பாய்வு செய்து வளர்த்தெடுத்த முன்னோடிகள், சேம்சு கிளார்க் மேக்ஃசுவெல் (James Clerk Maxwell), லார்ட் கெல்வின் (Lord Kelvin), ஒலிவர் எவிசைடு (Oliver Heaviside) ஆகியோராவர். 1855 ஆம் ஆண்டில் கடலடி மின் செலுத்துவடம் ஒன்றில் மின்னோட்டம் விரவுதலை விளக்கும் ஒப்புரு (model) ஒன்றை லார்டு கெல்வின் உருவாக்கினார். இந்த ஒப்புரு (model), 1858 ஆம் ஆண்டில் கடலடி மின்வடத்தின் மோசமான செயல்திறனை சரியாகக் கணித்தது. 1885 ஆம் ஆண்டில் மின்கம்பிகளில் பரப்புதல் பற்றியும் தந்திச்சமன்பாடுகளின் தற்கால வடிவத்தையும் எவிசைட் தனது பகுப்பாய்வில் முதல் ஆய்வுத்தாள்களில் விரித்துரைத்தார்.
என் ஆசை உன்னோடு தான்
என் ஆசை உன்னோடு தான் இயக்குனர் கே.நாராயணன் இயக்கிய தமிழ்த் திரைப்படம். இதில் பிரேம், பூர்ணிமா ஜெயராம் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 30-செப்டம்பர்-1983. ==வெளி இணைப்புகள்==
செலுத்து கம்பி
பொருந்துதல்
பொதுவான விதிமுறையின் படி ஒரு கம்பி அல்லது கம்பிவடமானது செலுத்து கம்பியாக கருதப்படும் அதன் நீளமானது அலை இடைகாலத்தின் 1/10 க்கு அதிகமாக இருக்கும் போது செலுத்து கம்பியின் தத்துவத்தின் படி அமைக்கப்படாத கருவியில் பிரிவு தாமதம் மற்றும் கம்பிகளில் ஏற்படும் குறுக்கீடு ஆகியவை முக்கியமாக இல்லை எனில் கருவிகளில் எதிர்பார்க்க முடியாத விளைவுகளை உருவாக்கும்.
என் ஆசை உன்னோடு தான்
பகுப்பு:1983 தமிழ்த் திரைப்படங்கள்
செலுத்து கம்பி
நான்கு முனைய மாதிரி
thumb|செலுத்து கம்பியின் திட்டமிட்ட மின்னணுசார் குறியின் மாற்றங்கள்.
பகுப்பாய்வின் காரணமாக மின்சார செலுத்து கம்பியானது இரண்டு-முனை வலையமாக முன்மாதிரியாக்கப்படுகிறது. ( நான்முனை வலையமைப்பு என்றும் அழைக்கப்படும்) அவை பின் வருமாறு:
படிமம்:Transmission line 4 port.svg
எளிமையான நேரங்களில் வலையமைப்பானது நேரோட்டமாக கருதப்படுகிறது ( அதாவது சிக்கலான மின்னழுத்தம் ஏதாவதொரு முனையத்தில் மின் போக்கில் பிரதிபலிப்பு இல்லாத போது விகிதசமமாக இருக்கும்), இரண்டு முனைகளும் மாற்றத்தக்கவையாக கருதப்படும். செலுத்து கம்பியானது நீளத்தில் ஒரே அளவாக இருக்கும் போது அதன் நடத்தையானது ஒற்றை அளப்புரு சிறப்பியல்பு மாறுமின் மறுப்பு, Z0 என்ற குறியீட்டில் அழைக்கப்படுகிறது. இது தான் கம்பியில் ஒரு பகுதியில் சிக்கலான அலையில் கொடுக்கப்பட்ட அலைக்கும் சிக்கலான மின்சாரத்தில் கொடுக்கப்பட்ட ஒரே அலைக்கும் உள்ள விகிதமாகும். ஓரச்சுவடத்தில் 50 அல்லது 75 ஓம் களும், வளைவு இணை கம்பிகளில் 100 ஓம் களும், ரேடியோ ஒலிபரப்புகளில் பயன்படும் முறுக்கிறாத இணைகளில் 300 ஓம் களும் Z0{/வின் மதிப்பு இருக்கும்.
செலுத்து கம்பியில் சக்தியை கீழ்நோக்கி செலுத்தும் போது சுமையின் காரணமாக அதிகப்படியான சக்தியை உறிஞ்சும் என்றும் ஆதாரத்திற்கு சிறியளவு பிரதிபலிப்பு இருக்கும் என்றும் விரும்பத்தக்கது. சுமையின் மாறுமின் மறுப்பு Z0 க்கு சமமாக்கி உறுதி செய்யப்படுகிறது. இந்த நிலையில் செலுத்து கம்பியானது சமமாக கருதப்படுகிறது. ஆதார மாறுமின் மறுப்பு Z0 க்கு சமமாகும் போது ஆதாரத்திலிருந்து செலுத்து கம்பிக்கான சக்தி இடமாற்று அதிகமாக இருக்கும். ஆனால் கம்பியின் நடத்தையில் எந்த பாதிப்பும் இருக்காது.
செலுத்து கம்பியில் செல்லும் சக்தியானது சில சமயங்களில் மின்தடையின் காரணமாக இழக்கப்படுகிறது. இந்த விளைவானது ஓமிக் அல்லது தடுப்பு இழப்பு எனப்படும் (பார்க்க ஓமிற்குரியவெப்பமாக்குகை). அதிகமான அதிர்வெண்களில் மின்காப்பு பொருள் இழப்பு என்ற மற்றொரு விளைவு சாத்தியமானது. மின் தடைகளின் இழப்பை இணைக்கும் போது மின்காப்பு பொருள் இழப்பு செலுத்திக் கம்பியின் காவலிடல் மூலக்கூறு மாறுபட்ட மின் தளத்திலிருந்து சக்தியை உறிஞ்சி வெப்பமாக மாற்றுகிறது (பார்க்க மின்காப்பு பொருள் வெப்பமாக்கல்).
செலுத்து கம்பியின் முழுமையான சக்தி இழப்பு டெசிபல் பெர் மீட்டர் (dB/m) என்று குறிக்கப்படுகிறது. இது அதிர்வெண்னின் குறியைப் எப்போதும் சார்ந்திருக்கும். குறிப்பிட்ட அதிர்வெண்களில் ஏற்பட்ட இழப்பை உற்பத்தியாளர்கள் dB/m என்ற வரைப்படத்தின் மூலம் வெளிவிடுவர். 3 dB ன் இழப்பு தோராயமாக திறனின் அரைத்தடுப்பாகும்.
அதிக அதிர்வெண்களைக் கொண்ட செலுத்து கம்பிகள் மின்காந்த அலைகளை எடுத்துச் செல்ல வடிவமைக்கபடுகிறது. அவற்றின் அலைநீளம் கம்பியை விட குறைவாகவும் அல்லது கம்பியின் நீளத்திலும் இருக்கும். இந்த காரணங்களினால் தோராயமான கணக்கீடுகளின் கொண்ட குறைவான அதிர்வெண்கள் மிகச் சரியாக இருக்காது. இவை அதிகமாகரேடியோ நுண்ணலை மற்றும் ஒளியிழை குறிகளில் இருக்கும் மிகுந்த வேகமான குறிகளைக் கொணட டிஜிட்டல் சர்க்யூட்டிலும் கண்டறியப்படுகிறது.
தந்தியாளரின் சமன்பாடுகள்
தந்தியாளரின் சமன்பாடுகள் (அல்லது தந்திச் சமன்பாடுகள்) மின்னாற்றல் செலுத்து கம்பியின் நீளம் மற்றும் தூரத்தைப் பொறுத்து மின்னழுத்தம் மற்றும் மின் திறனை விவரிக்கும் நேரோட்ட வேறுபட்ட சமன்பாடுகளின் இரட்டையாகும். மேக்ஸ்வெல் சமன்பாடுகளின் அடிப்படையில் செலுத்து கம்பி மாதிரியை உருவாக்கிய ஓலிவர் ஹெவிசைட் இதை உருவாக்கினார்.
thumb|right|250px|செலுத்து கம்பியின் திட்டமிடபட்ட அடிப்படை பாகங்களின் விளக்கம். செலுத்து கம்பி மாதிரியானது செலுத்துக் கம்பியானது எல்லையற்ற இரண்டு முனைகளைக் கொண்ட மூலக் கோட்பாடுகளுக்குரிய கூறுகளின் தொடர்ச்சி என்றும் இவை செலுத்து கம்பியின் நுண்ணிய பகுதிகளை பிரதிபலிக்கும்.
இந்த மாதிரியானது படத்தில் காண்பது போல எல்லையற்ற வரிசைகளை கொண்டது, கூறுகளின் மதிப்பானது பெர் யூனிட் லெந்த்க்கு மதிப்பிடப்படுகிறது. ஆகவே படத்தின் கூறுகள் தவறாக இருக்கலாம். R,L,Cமற்றும் G அதிர்வெண்ணின் சார்புகளாக இருக்கலாம். மாற்றுவழி குறியீடு R',L',C',G',நீளத்தின் மூலத்தினின்று பெற்றது என்று வற்புறுத்தி கருதப்படுகின்றன. இந்த அளவுகள் முதன்மை வரி மாறிலிகள் என்றும் கருதப்படுகின்றன. அவைகளிலிருந்து பெறப்பட்ட இரண்டாம் வரி மாறிலிகளை வேறுபடுத்த இனப்பெருக்க மாறிலி, தேய்வு மாறிலி மற்றும் பிரிவு மாறிலி என்றும் உள்ளன.
கம்பி மின்னழுத்தம் V(x)மற்றும் மின் திறன்I(x) அதிர்வெண் வரம்பில் இவ்வாறு சொல்லப்படுகின்றன.
இந்தத் தனிமங்கள்R மற்றும் Gதவிர்க்கத்தக்க சிறிய செலுத்து கம்பி இழப்பில்லாத கட்டுமானமாக கருதப்படுகிறது. இந்த அநுமானிக்கப்பட்ட நிகழ்ச்சியின் அடிப்படையில் மாதிரியானது L மற்றும் C பகுப்பாய்வை இது சிறப்பாக எளிதாக்குகிறது இழப்பில்லாத செலுத்து கம்பியில் இரண்டாம் கம்பிசை நிலையான-நிலை தந்தியாளரின் சமன்பாடானது.
இவை தான் அலை சமன்பாடுகளாகும் ஒருதள அலைகளுடன் நேராக மற்றும் எதிர் திசையிலும் பரப்புதல் வேகத்தின் தீர்வுகளாகும். இந்த அமைப்பின் சிறப்பம்சம் மின்காந்த அலைகளானது செலுத்து கம்பிகளை கீழ்நோக்கி பரவச் செய்கிறது. மேலும் பொதுவாக அசல் குறிப்பலையுடன் பிரதிபலிக்கபட்ட பொருள் தலையிடுகிறது. இந்த சமன்பாடுகள் செலுத்து கம்பிகளின் கோட்பாடுகளுக்கு அடிப்படையாகும்.
R மற்றும் G புறக்கணிக்கப் படவில்லை என்றால், தந்தியாளர் சமன்பாடானது
பின்வருமிடத்தில்
மற்றும் சிறப்பியல்பு மின் தடுப்பானது:
V(x) மற்றும் I(x) ன் முடிவுகளானது:
மாறிலிகள் V^\pm மற்றும் I^\pm எல்லை நிபந்தனைகளை பொறுத்து தீர்மானிக்கப்படுகின்றன. மின்னழுத்தத் துடிப்பானது தொடங்கி x=0 xநேர்திசையில் செல்லும் போது மாற்றபட்ட துடிப்பானது இடத்தில் xபூரியர்மாற்று கணக்கீட்டின் படி பெறப்படுகிறது. பொருளின் அதிர்வெண் அலைக்குறைப்பானது மூலமும், பிரிவை அதிகரிப்பதன் மூலமும் மற்றும் நேர்மாறான பூரியர்மாற்று முறையை எடுப்பதன் மூலம் பெறப்படுகிறது. உண்மை மற்றும் கற்பனை பகுதிகள் \Gammaஇவ்வாறு கணக்கிடப்படுகின்றன.
அடான்2 இரண்டு-அளப்புரு நேர்மாறு டாஞ்சன் மற்றும்
சிறிய இழப்புகள் மற்றும் பெரிய அதிர்வெண்களுக்காக, முதல் வரிசையானது மற்றும்  ஒன்று பெறப்படுகிறது>
குறிப்பு வரைதல் பகுதியின் முன்னேற்றப் பிரிவு சமமாகவும் \deltaநேர தாமதத்திற்கு,V_{out}(t) இவ்வாறு கணக்கிடப்படுகிறது
இழப்பில்லா செலுத்து கம்பியின் உள்ளீட்டு மாறுமின் மறுப்பு
இழப்பில்லா செலுத்து கம்பியில் கொடுக்கப்பட்ட பகுதியில் l தடங்களானது சுமை தடங்களிலிருந்து Z_L கணக்கிடப்படுகிறது.
அலை எண்ணாகும்.
கணக்கிடும்போது \beta, அலைநீளமானது வெற்றிடம் மற்றும் திசைவேக மாறிலி இருக்கும் அளவிலிருந்து செலுத்து கம்பியின் உள்ளிருக்கும் அளவிற்கு மாறுபட்டு இருக்கும். இந்த மாதிரியான கணக்கீடுகளுக்கு செலுத்துக் கம்பி தயாரிக்கப்பட்ட மூலக்கூறும் கணக்கில் எடுத்துக் கொள்ளப்படுகிறது.
அரை அலை நீளம்
பிரத்யேக சூழ்நிலைகளில் இதில் n என்பது முழு எண்ணாக (கம்பியின் நீளம் அலைநீள பாதியின் பெருக்கம்), சமன்பாடு சுமை தடங்கலைக் குறைக்கிறது. இறுதியாக n. இந்த சூழ்நிலைகளை உள்ளடக்கியது n=0, செலுத்து கம்பியின் நீளம் அலைநீளத்துடன் ஒப்பிடும் போது குறைவானது என்று பொருள்படும். இவைகளின் அமைப்பு சிறப்பியல்புகளானது செலுத்து கம்பியை தவிர்க்கிறது (கம்பியாக நடத்துகிறது) மற்றொரு சூழ்நிலையில்
காற்பகுதி அலை நீளம்
இந்த சூழ்நிலைகளில் கம்பியின் நீளமானது அலைநீளத்தின் காற்பகுதியாகவும், ஒற்றை மடங்கு அலைநீளத்தின் காற்பகுதியாகவும், உள்ளீட்டு தடங்கலானது இவ்வாறும்
பொருத்த மின்சுமை
மற்றொரு பிரத்யேக சூழ்நிலையில் சுமை தடங்கலானது கம்பியின் சிறப்பியல்பு தடங்கலுக்கு சமமாக இருக்கும் (அதாவது கம்பி பொருத்தமாக இருக்கும்). இந்த சூழ்நிலையில் தடங்கலானது கம்பியின் சிறப்பியல்பு தடங்கலை குறைக்கும் ஆகையால் அனைத்து l க்கு மற்றும் அனைத்து \lambda.
குறுகிய
குறைவான சுமை சூழ்நிலைகளில் (அதாவது Z_L=0), உள்ளீட்டு தடங்கலானது முற்றிலும் கற்பனையாகவும் மற்றும் காலமுறை நிலைகள் மற்றும் அலைநீளம் (அதிர்வெண்)
திறந்த
திறந்த சூழ்நிலைகளில் (அதாவது Z_L=\infty ), உள்ளீட்டு தடங்கலானது மறுபடியும் கற்பனை மற்றும் காலமுறை நிலைகள்
படிமுறை செலுத்து கம்பி
i thசெலுத்து கம்பியின் \beta_iஅலை எண் பிரிவாகும் மற்றும் i பிரிவின் நீளமாகும் மற்றும் undefinedundefinedth பிரிவின் முன்-முனை மாறுமின் மறுப்பாகும்.thumb|right|செலுத்து கம்பியுடன் கூடிய மாறுமின் மறுப்பு நிலைமாற்ற வட்டத்தின் சிறப்பியல்பு தடங்கலானது Z0, i என்பது உள்ளீட்டு கம்பி Z0 வை விட சிறியதாகும்.முடிவில், மாறுமின் மறுப்பு வளையமானது -x ஆக்சிஸில் நடுப்பகுதியிலிருந்து விலகி இருக்கும். மறுதலையாக Z0,i > Z0 இருக்கும் போது மாறுமின் மறுப்பு வளையமானது +x ஆக்சிஸில் நடுப்பகுதியிலிருந்து விலகி இருக்கும். ஏனெனில் சிறப்பியல்பு தடங்கலானது ஒவ்வொரு செலுத்து கம்பியின் பிரிவு Z0,i Z0 உள்ளீட்டு மின்கம்பியிலிருந்து மாறுபட்டு இருக்கும் மாறுமின் மறுப்பு செலுத்து வளையம் x ஆக்சிஸில் பகுதி நடுவில் ஸ்மித் வரைபடத்தில்மாறுமின் மறுப்பு விளக்கத்தில் இருப்பது போல இருக்கும் Z0க்கு நெறிபடுத்தபட்ட முறையில் இருக்கும்.
ஓரச்சு மின்கம்பி
ஓரச்சு கம்பிகள் மின்காந்த அலைகளை மின் கம்பியின் உள்ளே நடுகடத்தி மற்றும் கவசத்திற்கு இடையில் பிடித்து அடைத்து வைக்கின்றன. மின்கம்பியின் உள்ளே கடத்திகளுக்கு இடையே மின்கடத்தா பொருள் மூலம் சக்தியானது முழுவதுமாக கடத்தப்படுகிறது. ஓரச்சு கம்பிகள் ஆகவே வளைக்கபட்டு மற்றும் முறுக்கப்படுகின்றன( அளவுகளை பொறுத்து) எதிர்மறை விளைவுகள் இல்லாமல் தேவையற்ற மின் திறன் இல்லாமலே கடத்திகள் மூலம் செலுத்த இயலும். சில கி கா ஹொட்ஸ் வரை உள்ள ரேடியோ-அதிர்வெண் உபயோகங்களில், அலையானது குறுக்குநிலை மின் மற்றும் காந்த முறையிலும்(TEM) பெருக்கமடைகிறது, திசையைப் பொறுத்து பெருக்கம் அடைவதில் மின் மற்றும் காந்த பகுதிகள் செங்குத்தாக உள்ளன (மின் பகுதியானது கதிர்களாகவும் மற்றும் காந்த பகுதியானது சுற்றளவிலும் இருக்கும்). எனினும் அதிவெண்களில் அலைநீளங்கள் (மின்கடத்தா பொருளில்) மின்கம்பியின் சுற்றளவை விட குறைவாக இருக்கும் குறுக்குநிலை மின் மற்றும் குறுக்குநிலை காந்த அலை வழிப்படுத்திகளும் பெருக்கமடையும். ஒரு மாதிரிக்கு மேலான மாதிரிகள் இருந்தால் வளைப்பு மற்றும் முறைகேடான மின்கம்பிகளின் வடிவவியல் மின் திறனை ஒரு மாதிரியிலிருந்து மற்றொரு மாதிரிக்கு மாற்றும்.
ஓரச்சு மின்கம்பிகளின் உபயோகமானது பல மெகா ஹொட்ஸ் பட்டையகலம் கொண்ட தொலைக்காட்சி மற்றும் மற்ற அலைகளில் பயன்படுத்தப்படுகிறது. 20 ஆம் நூற்றாண்டின் மத்தியில் நீண்ட தூரதொலைப்பேசி இணைப்புகளை கொண்டு சென்றன.
மைக்கிரோத்துண்டு
தரை பரப்புக்கு இணையாக மெல்லிய தடினமான கடத்தியை மைக்ரோத்துண்டு சுற்று உபயோகப்படுத்துகிறது. காப்பர் துண்டுகளை அச்சிட்டசுற்றுப் பலகையின் (PCB) ஒரு பகுதியில் அல்லது தொடர்ச்சியான தரை பரப்பில் பீங்கான் தளப்பொருள் மற்றொரு பகுதியிலும் வைக்கப்பட்டு மைக்ரோ துண்டுகள் தயாரிக்கப்படுகின்றன. துண்டுகளின் அகலம், காப்பீட்டு அடுக்கின் தடிமன் (PCB அல்லது பீங்கான்) மற்றும் காப்பீட்டு அடுக்கின் மின்கடவாப்பொருள் மாறிலிகள் தடங்கலின் சிறப்பியல்புகளை தீர்மானிக்கின்றன. மைக்ரோத்துண்டுகள் திறந்த கட்டமைப்பிலும் ஓரச்சுவடம் மூடிய கட்டமைப்பிலும் இருக்கும்.
ஸ்டிரிப்லைன்
இரண்டு இணையான தரைப் பரப்பிக்கு இடையில் தட்டையான உலோக துண்டுகளை வைத்து ஸ்டிரிப்லைன் சுற்று உபயோகப் படுத்துகிறது. தளப்பொருள்களின் காப்பீட்டுப் பொருள் மின்கடத்தாப் பொருளை உருவாக்குகிறது. துண்டுகளின் அகலம், தளப்பொருள்களின் தடிமன் மற்றும் தளப்பொருள்களின் தன்கொள்ளளவுத்திறன் செலுத்து கம்பிகளின் மாறுமின் மறுப்பு சிறப்பியல்புகளை தீர்மானிக்கின்றன.
சபா கரீம்
சபா கரீம் (Saba Karim, பிறப்பு: நவம்பர் 14. 1967), இந்தியத் துடுப்பாட்ட அணியின் முன்னாள் துடுப்பாட்டக்காரர், குச்சக்காப்பாளர். களத்தடுப்பிலும் இவரின் பணி குறிப்பிடத்தக்கது. இவர் ஒரு தேர்வுத் துடுப்பாட்டப் போட்டியிலும், 34 முதல்தர துடுப்பாட்டப் போட்டிகளிலும் கலந்து கொண்டுள்ளார்.
செலுத்து கம்பி
சமன்படுத்தப்பட்ட கம்பிகள்
சமன்படுத்தப்பட்ட கம்பிகள் என்பது ஒரே மாதிரியான இரண்டு கடத்திகளைக் கொண்ட செலுத்து கம்பிகளாகும். மேலும் தரைக்கும் மற்ற சுற்றுகளுக்கும் சமமான மாறுமின் மறுப்பு கொண்டவையாகும். சமன்படுத்தப்பட்ட கம்பிகளில் பல வகைகள் உள்ளன. அவைகளில் டிவிஸ்டேட் ஃபேர், நாலுடுச்சுற்று மற்றும் டிவின்-லீட் பொதுவானவைகள் ஆகும்.
டிவிஸ்டேட் ஃபேர்
டிவிஸ்டேட் ஃபேர் பெரும்பாலும் புவிக்குரிய தொலைபேசி இணைப்புகளுக்கு பயன்படுத்தப்படுகின்றன. இரண்டு முதல் ஆயிரம் வரை உள்ள இணைகள் ஒரு குழுவாக இணைக்கப்பட்டு ஒரு கம்பியாக மாற்றப்படுகிறது. கட்டிடங்களுக்குள் தகவலை வலையமைப்பு மூலம் வழங்க இந்த முறை உபயோகப்படுகிறது. இந்த முறைகளில் கம்பிகள் மிக விலை கூடுதலாகவும் இரண்டு அல்லது நான்கு இணைகளை கொண்டு இறுக்கமாகவும் உபயோகப்படுத்த படுகிறது.
நாலுடுச்சுற்று
குறைந்த அதிர்வெண்களில் உபயோகப்படுத்தபடும் சமன்படுத்தப்பட்ட வடிவமாகும் 4-கம்பிதொலைபேசி மற்றும் ஒலிவாங்கி சுற்றுகளை உள்ளடக்கியவையாகும்.
லெச்சர் கம்பிகள்
பிரிவுள்ள சுற்றுகளை உருவாக்க இணையான கடத்தி வடிவத்தில் UHF இல் உபயோகப்படுத்தும் கம்பிகள் லெச்சர் கம்பிகள். இவைகள் வசதியான நடைமுறை வடிவங்களாக மொத்தமான கூறுகள் HF/VHF உபயோகப்படுத்தபடும்) மற்றும் பரிவுள்ள துவாரங்களுக்கு (UHF/SHFஉபயோகப்படுத்தபடும்) இடையே உள்ள பிளவுகளை சரிசெய்கிறது.
ஒற்றை-கம்பி வரிகள்
சமன்படுத்தபடாத கம்பிகள்முன்பு தந்தி பரிமாற்றத்திற்கு அதிகமாக உபயோகப்படுத்தபட்டன. தற்போது இந்த முறை தொடர்பு உபயோகத்திலிருந்து வீழ்ச்சியடைந்து விட்டது. கம்பிகள் பெரும்பாலும் டிவிஸ்டேட் ஃபேர் போன்றே ஒரே கம்பியில் கட்டப்பட்டு இருக்கும். ஆனால் ஒரு சுற்றுக்கு ஒரே ஒரு கடத்தி மட்டுமே வழங்கப்பட்டு திருகு இல்லாமல் இருக்கும். எல்லா சுற்றுகளும் ஒரே பாதையில் உள்ள பொதுவான வழியை திரும்பும் மின் திறனுக்கு (புவிமீள்) உபயோகப்படுத்தும். நிறைய பகுதிகளில் ஒற்றை-கம்பி புவிமீள்திறன் ஒலிபரப்பு பதிப்பு உபயோகப்படுத்தப் படுகிறது.
அலை வழிப்படுத்தி
அலை வழிபடுத்திகள் செங்குத்தாக அல்லது வட்டவடிமான உலோகக் குழாய்கள், மின்காந்த அலைகள் குழாய்களில் உள்ளில் பெருக்கம் மற்றும் அடைத்தும் வைக்கப்படுகிறது. செம்பு கம்பிகளில் காணப்படும் குறுக்குநிலை மின்காந்த அலைகளை கடத்த அலைக் கடத்திகள் உகந்தவைகள் அல்ல அதற்கு வேறொரு முறையை உபயோகிக்க வேண்டும். இதன் விளைவாக மின்கம்பிகள் மூலம் நேரடியாக இணைக்க முடியாது இடைமுகப்பாக ஒன்றை வழங்கி அலை வழிபடுத்தி முறையை உருவாக்க பொறிநுட்பம் உண்டு.
குறிப்பலை இடமாற்றம்
மின்சார செலுத்து கம்பிகளானது அதிக அதிர்வெண் உள்ள குறிகளை குறைவான மின்திறன் இழப்புடன் குறைவான அல்லது அதிகமான தொலைவில் கடத்துவதற்கு பயன்படுத்தப் படுவையாகும். ஒரு பிரபலமான உதாரணம் தொலைக்காட்சி அல்லது ரேடியோவிற்கு தரையிரக்கம் மூலம் அலைவாங்கியிலிருந்து பெறும் கருவிக்கு பெறுவதாகும்.
துடிப்பு உருவாக்கம்
செலுத்து கம்பிகள் துடிப்பு உருவாக்கத்திற்கும் பயன்படுகின்றன. செலுத்து கம்பியை திறனேற்றுதல் மற்றும் தடைச்சுமை திறனிறத்தல் மூலம் மின்சார நீளத்திற்குஇரண்டு மடங்கு நீளமும் மின்னழுத்ததில் பகுதியும் கொண்ட செவ்வக துடிப்பு உருவாக்கப்படுகிறது. ஃபுளுமெலின் செலுத்து கம்பி என்ற துடிப்பு உருவாக்கும் கருவி இந்த குறையை வெற்றிக் கொண்டது. ரேடார்அனுப்பும் கருவிமற்றும் மற்ற கருவிகளுக்கு ஆற்றல் துடிப்புஆதாரமாக சில நேரங்களில் உபயோகப்படுகிறது.
கலப்புப் பலப்படியாக்கம்
கலப்புப் பலப்படியாக்கம்:
இம்முறையில் வெவ்வேறு தனிமங்களின் மூலக்கூறுகள் ஒன்றிணையும்போது (வேதிவினையில்) நீா் அல்லது அம்மோனியா வாயு துணை பொருள்கள் வெளியேறி பலபடியாக்கலின்போது ஒரு பொிய பலபடி உருவாகிறது.
(எ.டு) பீனாலும் (C6H5OH), பாா்மால்டிகைடும்(HCHO) பலப்படியாக்கலின்போது இணைந்து பினால்பாா்மால்டிகைடு அல்லது பேக்கிலைட்டு உண்டாகிறது. அப்போது நீா் துணைபொருளாக வெளியேறுகிறது.
செலுத்து கம்பி
ஒலி சம்பந்தமான செலுத்து கம்பி
ஒலி சம்பந்தமான செலுத்து கம்பி மின்சார செலுத்து கம்பியின் ஒலி சம்பந்தமான அலைமருவியாகும். நீளமாகவும் சன்னமாகவும் உள்ள வளையாத குழாயில் ஒலி அலைநீளம் இருப்பதாகும்.
கலப்புப் பலப்படியாக்கம்
கலப்புப் பலப்படியாக்கம்:
nC6H5OH + nHCHO  -->   (-C6H5OH-CH2-C6H5OH-)n
மேற்கோள்கள்
பகுப்பு:வேதியியல் பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
செலுத்து கம்பி
மேற்குறிப்புகள்
பெடரல் ஸ்டாண்டர்டு 1037C இருந்து கட்டுரையின் பகுதி பெறப்பட்டது
புறக்கட்டுரைகள் மற்றும் கூடுதல் வாசிப்பு
! software, யூசிங் ட்ரான்ஸ்மிசன் லைன் அண்ட் பாராமீட்டர்ஸ். ஸ்டார்-ஹச்ஸ்பைஸ் மேனுவல், ஜூன் 2001.
புற இணைப்புகள்
பகுப்பு:கூகுள் தமிழாக்கம்-மின்னியல்
Elektrische Leitung קו תקשורת
யாழ் இந்து மகளிர் ஆரம்ப பாடசாலை
thumb|250px| இந்து மகளிர் ஆரம்பப் பாடசாலையின் நுழைவாயில் இந்து மகளிர் ஆரம்பப் பாடசாலை (Hindu Ladies Primary School) இலங்கையின் யாழ்ப்பாண மாவட்டத்தில் யாழ்ப்பாண நகரில் அமைந்துள்ள பெண்கள் பாடசாலையாகும். யாழ்ப்பாணத்தின் முன்னணி பாடசாலைகளில் ஒன்றாகிய இது யாழ்ப்பாண பெண்பிள்ளைகளின் வசதிக்காக 1979ம் ஆண்டில் உருவாக்கப்பட்டது.
பாடசாலையின் தோற்றம்
மகளிர்க்கென தனியான கல்லூரி ஒன்றின் தேவையை உணர்ந்த இந்துக் கல்லூரி சபை யாழ் இந்து மகளிர் கல்லூரியை 1943ம் ஆண்டு நிறுவியது. அக் கல்லூரி மாணவர் தொகை ரீதியாக அதன் பருமனிலும் கல்வி வழங்கல் ரீதியாக அதன் தரத்திலும் பெரும் வளர்ச்சி கண்டு வந்தது. 1970களில் ஆரம்பிக்கப்பட்டு நடைமுறைப்படுத்தப்பட்டு வந்த கல்வி மறுசீரமைப்பு ஆரம்பக் கல்வியை சீராக்குவதில் அதிக கவனம் செலுத்தியது. கல்லூரியின் ஒரு பிரிவாக அமைவதை விட ஆரம்பக் கல்வி பிரிவு ஒரு தனியான பாடசாலையாக ஒழுங்கு செய்தல் மூலம் ஆரம்பக் கல்வி மறுசீரமைப்பு மற்றும் சீர்திருத்தம் என்பன செம்மையாக அமுல்படுத்தப்பட முடியும் எனும் ஆலோசனையை கல்வியாளர்கள் முன் வைத்தனர். பாடசாலைப் பருமன் உரியளவில் மட்டுப்படுத்தப்படும் போதே கல்வித்தரம் பேணப்படும். அதன் அடிப்படையில், இந்து மகளிர் கல்லூரியின் ஆரம்ப கல்விப்பிரிவு 01-01-1979 அன்று  யா/யாழ் இந்து மகளிர் ஆரம்பப் பாடசாலை எனும் பெயரில்  இயங்கத் தொடங்கியது.
பாடசாலை அதிபர்கள் விபரம்
திருமதி.யோகம்மா ஸ்ரீவிக்கினேஸ்வரா
திருமதி. தனரஞ்சனி துரைசிங்கம்
செல்வி. சூரியவதனி
இலச்சினையின் விளக்கம்
"அன்பே வாழ்வு" என்ற பாடசாலையின் மகுட வாசகத்தை ஏந்தி, திறந்த புத்தகத்தின் மத்தியிலே வெண்டாமரையில் ஒரு கையிலே ஏட்டினைத் தாங்கி, மறுகையிலே கானம் இசைக்கும் வீணையைத் மீட்டி, கல்விச் செல்வத்திற்கே அதிபதியாகிய சரஸ்வதித் தாய் வீற்றிருந்து அருள்பாலிக்க, ஒருபுறம் விளையாட்டின் மகிமையை உணர்த்தும் ஒலிம்பிக் தீபம் சுடர் விட்டு ஒளிர, மறுபுறம் தொழில்நுட்ப வளர்ச்சி கண்டு மிளிரும் சுருங்கி விட்ட வலைப்பின்னல் உலகத்தின் கோலத்தை காட்டிட, இவற்றுக்கெல்லாம் தலையாக பெயர் வரக்காரணமான எழில் கொஞ்சும் பச்சை வர்ணக்கொடியில் பாடசாலைக் கொடியில் பாடசாலை பெயரைத் தாங்கி அமைந்துள்ளது பாடசாலையின் இலச்சினை.
பாடசாலைக் கட்டிடங்களின் அபிவிருத்தி
கல்லூரிக்கு திருமதி. விசாலாட்சி சிவகுருநாதர் அம்மையார் அவர்கள் நன்கொடையாகத் தந்துதவிய அரசடிவீதியில் உள்ள விசாலமான நிலப்பரப்பில் அதன் தென்கிழக்கு முலைப்பகுதியில் கல்லூரி பயன்படுத்தி வந்த 70'*20'(1400 சதுர அடி) அளவு கொண்ட கைப்பணி அறை 1979ம் ஆண்டு இப் பாடசாலைக்கு ஒதுக்கி தரப்பட்டது. 1979ம் ஆண்டு பன்முகப்படுத்தப்பட்ட வரவுசெலவு திட்டத்தின் கீழ் இப் பாடசாலைக்கென ஒதுக்கித்தரப்பட்ட முப்பதாயிரம் (30,000) ரூபாவையும் பின்னர் கிடைத்த முப்பதாயிரம் ரூபாவையும் கொண்டு 50'*25' கொண்ட மேல்மாடி கட்டிடத்தின் தளவறை வேலை நடைபெற்றது. 1981ல் கைப்பணி அறையுடன் தொடர்ச்சியாக இருந்த மனையியல் அறை (1400 சதுர அடி)இப் பாடசாலைக்கு கொடுக்கப்பட்டது. அக்காலப்பகுதியில் மனையியல் அறையில் கல்லூரி மனையியல் வகுப்புக்கள் ஒருபுறமும், இப் பாடசாலையின் இரண்டு வகுப்புக்கள் மறுபுறமும் நடக்க வேண்டிய இக்கட்டான நிலையில் பாடசாலை இயங்கியது. 1979ம் ஆண்டு கட்டிமுடிக்க வேண்டிய 50'*25' மேல்மாடி, 1983.02.21 தான் நிறைவேறியது.
தளபாடத் தட்டுப்பாடு
இப் பாடசாலைக்கு தளபாடம் எப்போதும் தட்டுப்பாடாகவே இருந்துள்ளது. கல்லூரியில் இருந்து இப்பாடசாலை பிரிக்கப்பட போது அங்குள்ள பாலர் மேசைகளும் கதிரைகளும் தேவைக்குத் தேவை இப் பாடசாலைக்கு தரப்படும் என்று வட்டாரக் கல்வி அதிகாரி அவர்களால் கூறப்பட்ட போதும் கல்லூரியின் தளபாடத் தட்டுப்பாட்டை சமாளிக்க பாலர் மேசை கதிரைகளை பயன்படுத்தி வந்ததால் இப் பாடசாலைக்கு தேவையான தளபாடங்கள் தரப்படவில்லை. இதன் பயனாக 1980ம் ஆண்டு இப் பாடசாலையில் 130 பிள்ளைகள் நிலத்திலேயே படித்து வந்தார்கள். மலசலகூடம் அமைக்க ஒதுங்கியிருந்த பாடசாலை அபிவிருத்திச் சங்க நிதியை கொண்டு 25 பாலர் மேசைகளும், 50 பாலர் கதிரைகளும் வாங்கப்பட்டது. அக்காலப்பகுதியில் கல்வித்திணைக்களங்களும் தளபாடங்கள் தந்துதவி தளபாடத் தட்டுப்பாட்டை சற்று தளர்த்தியது.
வகுப்பும் மாணவர் தொகையும்
1979
வகுப்பு:- தரம் 1 மற்றும் தரம் 2
1980
வகுப்பு:- தரம் 1-தரம் 3 வரை
மாணவர் தொகை-251
1981
வகுப்பு:- தரம் 1-தரம் 4
மாணவர் தொகை-343
1995
வகுப்பு :-தரம் 1-தரம் 5 வரை
மாணவர் தொகை-775
2004
மாணவர் தொகை-531
2016
மாணவர் தொகை-528
கழுத்துப்பட்டி
1983 வைகாசி மாதம் அதிபர் மற்றும் திருமதி. நா.சத்தியநாதன், திருமதி.எஸ்.இராமலிங்கம், திருமதி.ஜே.கந்தையா போன்றோரின் முயற்சியால் 1983-05-11 புதன் காலக்கூட்டத்தின் போது பாடசாலை மாணவர் தலைவர்களிற்கு அதிபராலும், வகுப்புத் தலைவர்களிற்கு வகுப்பாசிரியர்களாலும் முதன் முதலாக கழுத்துப்பட்டி அணிவிக்கப்பட்டது.
பாடசாலை கீதமும் இலச்சினையும்
நவாலியூரைச் சேர்ந்த குழந்தைக் கவிஞர் பா. சத்தியசீலன் அவர்களால் பாடசாலைக்கீதம் இயற்றப்பட்டது. 1994ல் பாடசாலைக்குரிய இலச்சினை உருவாக்கப்பட்டது. 1994.10.06 உலக ஆசிரியர் தினத்தின் போது திரு.வைத்திலிங்கம் சண்முகநாதன் என்பவரால் அதிபரிடம் கையளிக்கப்பட்டது. திரு.மு.இராதாகிருஷ்ணன் அவர்கள் இந்த இலச்சினையை வரைந்து உதவினார். thumb|இந்து மகளிர் ஆரம்பப் பாடசாலயின் பாடசாலை கீதம்
உசாத்துணைகள்
பகுப்பு:யாழ்ப்பாண மாவட்டப் பாடசாலைகள்
கொவ்வை
கோவை அல்லது கொவ்வை (ivy gourd, Coccinia grandis) மருத்துவப் பயன்பாடுடைய தாவரமாகும். இக் கொடித் தாவரம் பற்றைக் காடுகள், வேலிகளில் வளர்கிறது. இதன் இலையின் பிளவு அமைப்பைக் கொண்டு மூவிரல் கோவை, ஐவிரல் கோவை என்ற பிரிவுகள் உண்டு. இதன் பூ வெள்ளை நிறமானதாகும். இலை, காய், தண்டு, வேர் என எல்லாப் பாகங்களும் மருத்துவ குணமுடையனவாகும். இலைக்கஞ்சியில் இதன் இலை சேர்க்கப்படுவதுண்டு.
thumb|இலைகள் - கொவ்வை தாவரம்.
இலக்கியத்தில் கோவை
இதன் பழங்கள் ஒரு கவனிக்கத்தக்க செந்நிறத்தில் இருக்கும். இதன் காரணமாக திருநாவுக்கரசர் பின்வரும் தனது பாடலில் சிவனின் வாய்நிறத்திற்கு உவமையாக இதைப் பயன்படுத்துகிறார். குனித்த புருவமும் கொவ்வைச் செவ்வாயில் குமிண் சிரிப்பும் பனித்த சடையும் பவளம்போல் மேனியில் பால்வெண்ணீறும் இனித்தமுடைய எடுத்த பொற்பாதமும் காணப்பெற்றால் மனித்தப் பிறவியும் வேண்டுவதே இந்த மாநிலத்தே.
மேற்கோள்கள்
பகுப்பு:கொடிகள்
பில் இலியர்
பில் இலியர் (Bill Hillier) இலண்டன் பல்கலைக்கழகத்தில், கட்டிடக்கலை மற்றும் நகர உருவவியல் துறைப் பேராசிரியர். இவர் பட்டப்படிப்புக்கான பார்ட்லெட் பள்ளியின் தலைவராகவும், இலண்டன் பல்கலைக் கழகக் கல்லூரியின் வெளித் தொடரமைப்பு ஆய்வகத்தின் (Space Syntax Laboratory) இயக்குனர் ஆகவும் உள்ளார். கட்டிடங்கள், நகரங்கள் போன்றவற்றில் வெளிசார் கோல அமைப்புக்கள் தொடர்பிலான பகுப்பாய்வு முறைகளை அறிமுகம் செய்த முன்னோடி இவரே ஆவார். இது தொடர்பான கோட்பாடும், கருவிகளும், வழிமுறைகளும் ஒருங்கே வெளித் தொடரமைப்பு (Space Syntax) என அழைக்கப்படுகின்றது.
இவர், ஜூலியேன் ஆன்சன் என்பவருடன் சேர்ந்து "வெளியின் சமுதாய ஏரணம்" (Social Logic of Space) என்னும் நூலை எழுதினார். வெளித் தொடரமைப்பு தொடர்பான அடிப்படைகளை இலியர் இந் நூலில் விளக்கியுள்ளார். இது தவிர, 1996 ஆம் ஆண்டில் வெளித் தொடரமைப்புக் கோட்பாட்டின் பிந்திய வளர்ச்சிகளையும், அது தொடர்பிலான பிற்கால ஆய்வுகளையும் உள்ளடக்கி "வெளியே இயந்திரம்" (Space is the Machine) என்னும் விரிவான நூலொன்றையும் எழுதியுள்ளார். இவற்றுடன், வெளி தொடர்பிலும், வெளித் தொடரமைப்பு, கட்டிடக்கலைக் கோட்பாடு என்பவ்ன தொடர்பிலும் பல கட்டுரைகளையும் எழுதியுள்ளார்.
ரோபோபிலசு
ரோபோபிலசு என்பது பரடாக்சோர்னிதிடேகுடும்பத்தில் உள்ள பாடும் பறவைகளின் ஒரு பேரினமாகும்.
இந்தப் பேரினம் இரண்டு இனங்களைக் கொண்டுள்ளது. அவை:
மேற்கோள்கள்
பகுப்பு:பறவைப் பேரினங்கள் பகுப்பு:சிலம்பன்
கொல்லி மலை
கொல்லி மலை (Kolli hills) இந்தியாவின் தெற்குப் பகுதியில் உள்ள தமிழ்நாட்டின் நடுப்பகுதியில் நாமக்கல் மாவட்டத்தில் அமைந்துள்ள ஒரு பேரூராட்சி ஆகும் சிறிய மலைத்தொடராகும். 1000 முதல் 1300 மீ. உயரம் உள்ள இம்மலைத்தொடர்ச்சி, 280 சதுர கி.மீ. பரப்பளவைக் கொண்டது. இதன் உயர்ந்த சிகரம் 4663 அடி (1400 மீ.) ஆகும். இதை வேட்டைக்காரன் மலை என்றும் கூறுவர். கொல்லிமலை நாமக்கல் மாவட்டத்தின் ஐந்தாவது வட்டமாக அக்டோபர் 2012 அன்று தொடங்கப்பட்டது. .
காரணம்
250px|thumb|right| கொல்லி மலையும் அதன் கீழுள்ள சமவெளியும் உயிரினங்களைக் கொல்லும் சூர் வாழ்ந்ததால் இம்மலைக்குக் 'கொல்லி' என்னும் பெயர் அமைந்தது என்ற மொழியியல் அடிப்படையற்ற கருத்தும் உண்டு. இம்மலைக் காடுகளின் நிலவிய கடுமையான சூழலின் காரணமாக, இம்மலைப் பிரதேசத்துக்கு கொல்லி மலை என்ற பெயர் வந்தது. ‘கொல்’ என்னும் ஒலிக்குறிப்புச் சொல் ஓசையைக் குறிக்கும். அதன் அடிப்படையிலும் கொல்லிமலை எனப் பெயர் வந்திருக்கலாம் என்பர். இம்மலைகளில் காணப்படும் அதிகப்படியான மூலிகைகளினால் 'மூலிகைகளின் ராணி' என்றும் அழைக்கப்படுகிறது.
250px|thumb|right| கொல்லி மலையின் ஒரு பகுதி
அமைப்பு
கொல்லி மலை தமிழ் நாட்டில் நாமக்கல் மாவட்டத்தில் உள்ள குன்றுத் தொடர். இம் மலையானது, தம்மம்பட்டி வரையில் நீண்டு செல்லும் துறையூர்ப் பள்ளத்தாக்கால் பச்சை மலைகளினின்றும் பிரிக்கப்படுகிறது. அயில்பட்டிக் கணவாயினால் போத மலைகளினின்றும் பிரிக்﻿கப்படுகிறது. இந்த மலைத் தொடர், தென்வடலாகப் பதினெட்டுக் கல்லும், கிழ மேற்காகப் பன்னிரண்டு கல்லும் நீளமுடையது. இம் மலையின் தென் சரிவும், மேற்குச் சரிவும், கிழக்குச் சரிவும் சமவெளியினின்றும் 4000 அடி செங்குத்தாக உயர்ந்து செல்லுகின்றன. வடக்குச் சரிவு காட்டாறுகளால் அறுத்துச் செல்லப்பட்ட வரிசை வரிசையான படுகைகள் நிறைந்து பிளவுபட்டுக் காணப்படுகிறது. இப் படுகைகள் வடகிழக்குப் பக்கமாக ஓடுகின்றன. இவைகளில் குறிப்பிடத்தக்கவை, வரகூர் கோம்பை, மூலைக்குரிச்சி, பெரிய கோம்பை, வாலக் கோம்பை என்பன. இம் மலைப் பகுதி உயர்ந்த ஒரு பீடபூமியைத் தன்னகத்தில் கொண்டு விளங்குகிறது. அப்பீடபூமியானது ஒரு கவிகலன் (basin) போல் நடுவில் தாழ்ந்தும், பக்கங்களில் உயர்ந்தும் உள்ளது. உயர்ந்து செல்லும் இதன் பக்கங்களில் அடுக்கடுக்காக நிலங்களைப் பண்படுத்திப் பயிர்த் தொழில் செய்கிறார்கள். பயிர்கள் வளர்ந்து, பச்சைப் பசேலென்று ஆட்சியளிக்கின்றது.
ஆத்தூர் வட்டத்திலிருக்கும் கொல்லி மலைப் பகுதி நாமக்கல் பகுதியினின்றும் மாறுபட்டதாகும். இம் மலையின் தென்மேற்குப் பகுதியானது பைல் நாட்டின் பருவுயர் சிகரங்களைக் கொண்டது. இச் சிகரங்களினின்றும் வட சரிவிலுள்ள பள்ளத்தாக்கின் இனிய காட்சிகளைக் காணலாம். அருவிகள் அச்சரிவில் ஒலியோடு விழுந்து செல்லும். அச்சிற்றாற்றுப் படுகைகளின் உச்சியைக் கடந்து செல்லும் மலை வழிப் பாதையிலிருந்து நோக்கினால் சமவெளிகளையும், அவற்றை வடக்கில் தடுத்து நிறுத்தும் சேர்வராயன், கல்ராயன், தேனாந்தி (Tenande) மலைகளின் இயற்கை அழகையும் கண்டு மகிழலாம். மேற்கிலுள்ள பீடபூமியின் உச்சி கடல் மட்டத்திலிருந்து 4000 அடி உயரமுள்ளது. வடமேற்குப் பீடபூமியின் உச்சி 400 அடி தாழ்ந்தது. வடக்கிலுள்ள பள்ளத்தாக்குகளைப் பிரிக்கும் மலைத்தொடர் 3000 அடி உயரமுள்ளது. ஆத்தூர் வட்டத்துக் கொல்லி மலையிலுள்ள மிக உயர்ந்த சிகரம் வேடக்கார மலையாகும். அதன் உயரம் 4,663 அடி ஆகும்.
கொல்லி மலையானது சுவேதா ஆறு வசிட்ட நதி போன்ற சிற்றாறுகளின் நீர்பிட்டிப்புப் பகுதியாக உள்ளது. இம்மலைப் பகுதியில் தேன் கரடி, கருத்த வரையாடுகள், காட்டுப் பன்றி போன்ற வனவிலங்குள் உள்ளன.
வரலாற்றுக் குறிப்புகள்
பழந்தமிழ் நூல்களான சிலப்பதிகாரம், மணிமேகலை, புறநானூறு, ஐங்குறுநூறு முதலியவற்றில் கொல்லிமலையைப் பற்றிய குறிப்புகள் உள்ளன. சுமார் பொ.ஊ. 200 இல், இந்தப் பகுதியை கடையெழு வள்ளல்களில் ஒருவனான வல்வில் ஓரி ஆண்டு வந்தார். ஒரே அம்பில் சிங்கம், கரடி, மான் மற்றும் காட்டுப் பன்றியைக் கொன்றதாக வல்வில் ஓரியின் திறனைப் புகழ்ந்து வன்பரணர் என்னும் புலவர் பாடிய பாடல் புறநானூற்றில் உள்ளது. வல்வில் ஓரியைப் பற்றி அவர் இரண்டு பாடல்கள் பாடியுள்ளார். கழைதின் யானையார் என்னும் புலவர் பாடிய பாடல் ஒன்றும் புறநானூற்றில் உள்ளது.
இராமாயணத்தில் சுக்ரீவன் ஆண்டு வந்ததாக குறிப்பிடப்பட்டுள்ள 'மதுவனம்' எனும் மலைப் பிரதேசம் இதுவாக இருக்கக் கூடும் என்றும் சில கருத்துக்கள் நிலவுகின்றன.
சங்ககாலத்தில் கொல்லிமலை
அரிசில் கிழார், இளங்கீரனார், ஔவையார், கல்லாடனார், குறுங்கோழியூர் கிழார், தாயங்கண்ணனார், பரணர், பெருங்குன்றூர் கிழார், பெருஞ்சித்திரனார், மதுரை அளக்கர் ஞாழலார் மகனார் மள்ளனார் ஆகிய புலவர்கள் கொல்லிமலையைப் பற்றிப் பாடியுள்ளனர்.
கொல்லிமலையின் அழகும் ஒப்புமையும்
காந்தள் போல் கூந்தல் மணம் யானை மூங்கில் சூர்மகள் கொல்லிப்பாவை மடப்பத்தன்மை
கொல்லிப்பாவை
கொல்லிமலையில் வீற்றிருக்கும் தமிழர்களின் தெய்வம் இந்த பாவை. இது குடைவரை கோயிலாகவும், கிட்டத்தட்ட 15ஆயிரம் ஆண்டுகளுக்கு முற்பட்டு இருந்ததாக சித்தர்களால் சொல்லப்படுகிறது. மிகவும் பெருநிலையான தெய்வமாக பாவை கருதப்படுகிறது. இதற்கு சான்றாக சங்ககால ஓலைசுவடிகள் இருக்கின்றன. குமரி கண்டத்தில் இந்த பாவைக்கு 9 கோவில்கள் இருந்ததாகவும் அவைகளில் 8 கோவில் ஆழிபேரலையினாலும், கடல்கோளினாலும் அழிந்ததாகவும். மீதமுள்ள 1 மட்டும் இன்னமும் இருப்பதாக இந்த பாவையை வழிபட எந்த சடங்குகளும் சம்பிரதாயங்களும், மந்திரங்களும் தேவையில்லை எனவும் சொல்லப்பட்டு வருகிறது. குமரி கண்டத்தில் இந்த பாவைக்கு விழா எடுத்து கொண்டாடி வந்திருக்கிறார்கள். அவையாவன மரப்பாவை விழா, மூங்கில்பாவை விழா, இஞ்சிப்பாவை விழா போன்றவைகள் ஆகும்.
ஆகாய கங்கை அருவி
கொல்லிமலையில் அறப்பளீஸ்வரர் கோயிலுக்கு அருகில் ஆகாய கங்கை அருவி அய்யாறு ஆற்றின் மீது உள்ளது. 600 அடி உயரமுடைய இந்த அருவியில் குளித்தால் செய்த பாவங்கள் நீங்கும் என்று நம்பப் படுகிறது. thumb|right|250px|ஆகாயகங்கை அருவி
அறப்பளீஸ்வரர் கோவில்
சதுரகிரி எனும் மலை உச்சியில் அறப்பளீஸ்வரர் கோவில் அமைந்துள்ளது. பழமை வாய்ந்த இக்கோவிலைப் பற்றி அப்பர் பாடியுள்ளார். இங்குள்ள ஈசன் 'அறப்பள்ள மகாதேவன்', 'அறப்பளி உடையார்' என்ற பெயர்களாலும் அழைக்கப்படுகிறார். thumb|right|250px|அறப்பளீஸ்வரர் கோவில்
12ம் நூற்றாண்டைச் சேர்ந்த இக்கோயில் அய்யாறு ஆற்றின் கரையில் அமைந்துள்ளது. இங்குள்ள அறப்பளீஸ்வரர் அய்யாற்றிலுள்ள சிறிய மீனின் மீது குடி கொண்டிருப்பதாக நம்பப்படுவதால் இக்கோயில் ' மீன் கோயில் ' என்றும் அழைக்கப்படுகிறது.
மாசி பொியசாமி கோவில்
கொல்லி மலையின் ஒரு மலை உச்சியில் பொியசாமிக்கு என்று ஒரு கோவில் உள்ளது. மிகவும் சக்திவாய்ந்த தெய்வமாக கருதப்படுகிறது. கோவிலுக்கு செல்ல முறையான படிக்கட்டு வசதிகள் இல்லை. மாசி மாதத்தில் மிக விமாிசையாக திருவிழா கொண்டாடப்படுகின்றது.
படகு சவாரி
தமிழ்நாடு சுற்றுலாத்துறை அமைத்திருக்கும் வாசலூர்பட்டி படகுத் துறை பார்க்கவேண்டிய இடமாகும் thumb|right|250px|வாசலூர்பட்டி படகுத் துறை
வியூ பாயிண்ட்
இந்த இடம் ஊட்டி தொட்டபெட்டா அளவிற்கு இல்லையெனினும் பார்க்க வேண்டிய இடமாகும்
போக்குவரத்து
நாமக்கல் நகரில் இருந்து 55 கிமீ தொலைவில் கொல்லிமலை அமைந்துள்ளது. கொல்லிமலைக்கு நாமக்கல், சேந்தமங்கலம், இராசிபுரம், தம்மம்பட்டி, மற்றும் சேலம் நகர்களில் இருந்து பேருந்து வசதி உள்ளது. மலைப்பாதையின் தூரம் 26 கிமீ. இம்மலைப்பாதையில் 70 கொண்டை ஊசி வளைவுகள் உள்ளதால் அடிவாரத்தில் உள்ள காரவள்ளி வரை மட்டுமே பெரிய பேருந்துகளும் பெரிய வண்டிகளும் செல்ல முடியும். சில கொண்டை ஊசி வளைவுகள் மிகவும் அபாயமான வளைவுகளை கொண்டிருப்பதால் தேர்ந்த ஓட்டுனர்களே பேருந்துகளையும் சுமையுந்துகளையும் ஓட்டிச்செல்வர்.
2 அல்லது 3 கொண்டை ஊசி வளைவுகளுடன் அபாயமற்ற மாற்று மலைப்பாதை அமைக்க மாவட்ட நிர்வாகம் நடவடிக்கை எடுத்து வருகிறது. சென்னை மற்றும் இதர கிழக்கு மாவட்டங்களில் இருந்து வருபவர்களுக்கு தம்மம்பட்டி வழியாக அதிக கொண்டை ஊசி வளைவுகள் இல்லாத இரண்டு பாதைகள் உள்ளன. சென்னை, விழுப்புரம், உளுந்தூர்பேட்டை, ஆத்தூர், தம்மம்பட்டி, சேரடி வழியாக ஒரு சாலையும் தம்மம்பட்டி முள்ளுக்குறிச்சி வழியாக இன்னொரு சாலையும் உள்ளது.
இவற்றையும் பார்க்கவும்
குடவரை (கொல்லிமலை)
மேற்கோள்கள்
பகுப்பு:தமிழ்நாட்டில் உள்ள மலைகள் பகுப்பு:இந்தியாவில் உள்ள மலை வாழிடங்கள் பகுப்பு:ஓரி பகுப்பு:அதியர் போர்கள் பகுப்பு:சேரர் போர்கள் பகுப்பு:சங்ககால அகநாடுகள்
சத்ய நாராயண சின்கா
சத்ய நாராயண் சின்கா (Satya Narayan Sinha) (9 ஜூலை 1900 - 26 ஜூலை 1983) இந்திய தேசிய காங்கிரசு கட்சியைச் சேர்ந்த அரசியல்வாதி ஆவார். இவர் நாடாளுமன்ற விவகார அமைச்சராக பணியாற்றினார்.
தொழில்
இவர், 1952இல் சமஸ்தீபூர் கிழக்கு மக்களவைத் தொகுதியிலிருந்தும், 1957, 1962இல், சமஸ்தீபூரிலிருந்தும், 1967இல் பீகாரிலுள்ள தர்பங்கா மக்களவைத் தொகுதியிலிருந்தும் இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். மேலும், இந்திய அரசியலமைப்பு சட்டமன்ற உறுப்பினராகவும் இருந்தார்.
சின்கா, 1964 முதல் 1967 வரை நாடாளுமன்ற விவகாரங்கள் மற்றும் தகவல் தொடர்பு அமைச்சராகவும், 1967 முதல் 1971 வரை சுகாதாரம், குடும்பக் கட்டுப்பாடு மற்றும் நகர்ப்புற மேம்பாட்டு அமைச்சராகவும் பணியாற்றினார். இவர் 1971 இல் மத்தியப் பிரதேசத்தின் ஆளுநராக நியமிக்கப்பட்டு 1977 வரை பணியாற்றினார். இவர் 1983 ஜூலை 26 அன்று தனது 83 வயதில் இறந்தார்.
வெளி இணைப்புகள்
பகுப்பு:இந்திய அமைச்சர்கள் பகுப்பு:மத்தியப் பிரதேச ஆளுநர்கள் பகுப்பு:4வது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:2ஆவது மக்களவை உறுப்பினர்கள் பகுப்பு:1ஆவது மக்களவை உறுப்பினர்கள் பகுப்பு:1983 இறப்புகள் பகுப்பு:1900 பிறப்புகள்
மு. திருச்செல்வம்
முருகேசன் திருச்செல்வம் (Murugeysen Tiruchelvam, 19 நவம்பர் 1907 - 23 நவம்பர் 1976) இலங்கைத் தமிழ் அரசியல்வாதியும், முன்னாள் மேலவை உறுப்பினரும், அமைச்சரும், பிரபலமான வழக்கறிஞரும் ஆவார்.
ஆரம்ப வாழ்க்கை
திருச்செல்வம் புனிதவதி (புனிதம்) கனகரத்தினம் என்பவரைத் திருமணம் புரிந்தார். இவர்களுக்கு நீலன் திருச்செல்வம் உட்பட நான்கு பிள்ளைகள் பிறந்தனர். நீலன் 1999 இல் தற்கொலைத் தாக்குதலில் படுகொலை செய்யப்பட்டார்.
சட்டத் துறையில்
பல்கலைக்கழகப் பட்டம் பெற்ற திருச்செல்வம் சட்டம் பயின்று 1935 ஆம் ஆண்டில் வழக்கறிஞரானார். நீர்கொழும்பு, பாணந்துறை, காலி ஆகிய இடங்களில் 1945 ஆம் ஆண்டு வரையில் நீதித்துறை நடுவராகப் பணியாற்றினார். பின்னர் இவர் சட்டத்துறைச் செயலர் சேர் அலன் ரோஸ் என்பவருக்கு செயலாளராக அமர்த்தப்பட்டார். சோல்பரி அரசியலமைப்புச் சட்ட வரைவிற்கு சேர் அலனுக்கு உதவியாக திருச்செல்வம் பணியாற்றினார். 1944 ஆம் ஆண்டில் பிரதி சட்டமா அதிபராகப் பணியில் அமர்ந்தார். பின்னர் 1957 முதல் 1960 வரை சட்டமா அதிபராக ஆக்கப்பட்டார்.
திருச்செல்வம் பல அரசியல் முக்கியத்துவம் வாய்த வழக்குகளில் பங்கெடுத்துள்ளார். 1976 ஆம் ஆண்டில் முதலாவது குடியரசு அரசியலமைப்பை மீறியதாகக் குற்றம் சாட்டப்பட்ட நான்கு தமிழர் விடுதலைக் கூட்டணி நாடாளுமன்ற உறுப்பினர்களான அப்பாப்பிள்ளை அமிர்தலிங்கம், கா. பொ. இரத்தினம், மு. சிவசிதம்பரம், க. துரைரத்தினம் ஆகியோருக்கு எதிரான Trial-at-Bar வழக்கில் செல்வநாயகம், ஜி. ஜி. பொன்னம்பலம் ஆகியோருடன் இணைந்து வாதாடினார். இவ்வழக்கில் நால்வரும் விடுதலை ஆனார்கள்.
அரசியலில்
1960களில் திருச்செல்வம் அரசியலில் ஆர்வம் காட்டினார். இலங்கைத் தமிழரசுக் கட்சி நிறுவனர் தந்தை செல்வாவிற்கு அரசியல் ஆலோசகராகப் பணியாற்றினார். 1961 ஆம் ஆண்டில் தனிச் சிங்களச் சட்டத்திற்கு எதிராக போராட்டம் நடத்தியமைக்காக திருச்செல்வமும் ஏனைய தமிழரசுக் கட்சியினரும் பனாகொடை சிறையில் ஆறு மாதங்கள வரை அடைக்கப்பட்டனர்.
1965 ஆம் ஆண்டில் டட்லி-செல்வா ஒப்பந்தம் கையெழுத்திடப்பட்டு, தமிழரசுக் கட்சியினர் டட்லி சேனநாயக்கா தலைமையிலான அரசில் இணைந்தனர். ஆனாலும் தமிழரசுக் கட்சி நாடாளுமன்ற உறுப்ப்பினர்கள் எவரும் அமைச்சர் பதவிகளைப் பெற முன்வரவில்லை. இதனை அடுத்து திருச்செல்வம் இலங்கை செனட் சபைக்கு நியமிக்கப்பட்டு உள்ளூராட்சி அமைச்சராகப் பொறுப்பேற்றார். இவரது காலத்திலேயே யாழ்ப்பாணப் பல்கலைக்கழகம் ஆரம்பிப்பதற்கான ஆரம்பக் கட்ட ஆயத்தங்கள் மேற்கொள்ளப்பட்டன. 1966 ஆம் ஆண்டில் தமிழ் மொழி சிறப்பு ஏற்பாடுகள் சட்டம் கொண்டுவரப்பட்டது.
1968 ஆம் ஆண்டில் திருகோணமலையில் அமைந்துள்ள திருகோணமலை கோட்டைப் பகுதியை புனித இடமாக அறிவிக்க திருச்செல்வம் மேற்கொண்ட நடவடிக்கையை பிரதமர் டட்லி சேனாநாயக்க தடுத்து நிறுத்தியதை அடுத்து, அவர் அமைச்சர் பதவியில் இருந்து விலகினார். டட்லி-செல்வா உடன்படிக்கையை நிறைவேற்றத் தவறியமைக்கு எதிர்ப்புத் தெரிவித்து தமிழரசுக் கட்சி அரசில் இருந்து விலகியது. திருச்செல்வம் 1971 இல் செனட் சபை ஒழிக்கப்படும் வரை அதன் உறுப்பினராக இருந்தார்.
வெளி இணைப்புகள்
பகுப்பு:1907 பிறப்புகள் பகுப்பு:1976 இறப்புகள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:இலங்கை செனட் சபை உறுப்பினர்கள் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கைத் தமிழ் அரசியல்வாதிகள் பகுப்பு:தமிழர் விடுதலைக் கூட்டணி அரசியல்வாதிகள் பகுப்பு:இலங்கை அமைச்சர்கள் பகுப்பு:யாழ்ப்பாணத்து நபர்கள்
இராமநாதபுரம் பிரிவு
'''இந்தியாவில் உள்ள தமிழ்நாடு மாநிலத்தின் ஒரு வருவாய் மாவட்டமாக ராமநாதபுரம் திகழ்கிறது. தமிழ்நாடு மாநிலத்தின் கடலோர  மாவட்டங்களில் ஒன்று இராமநாதபுரம் மாவட்டம்.'''